《下灵羊峡和康世》
明代·区怀瑞

回船赴危石，急棹下澄潭。岭火连秋霁，云帆半夕岚。

菱香曲镜发，桂影夜珠涵。莫解骚人佩，新诗已盍簪。

作者简介：广东高明人，字启图。少有才，为辅臣赵志皋所重。天启七年举人，授当阳县知县。时县邑残破不堪，莅任后设义仓，兴学校，招集逃亡，民得稍安，有政声。后补平山令，告归。有《趋庭稿》、《游燕草》、《游滁草》等。